CELEX: 32005R1179
Language: et
Date: 2005-07-20 00:00:00
Title: Komisjoni määrus (EÜ) nr 1179/2005, 20. juuli 2005, millega muudetakse määrust (EÜ) nr 990/2005, millega kehtestatakse kindlad impordiväärtused, et määrata kindlaks teatava puu- ja köögivilja hind piiril

21.7.2005   
            
            
               ET
            
            
               Euroopa Liidu Teataja
            
            
               L 189/30
            
         KOMISJONI MÄÄRUS (EÜ) nr 1179/2005,
   20. juuli 2005,
   millega muudetakse määrust (EÜ) nr 990/2005, millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, (1)
   
   võttes arvesse komisjoni 21. detsembri 1994. aasta määrust (EÜ) nr 3223/94 puu- ja köögivilja impordikorra üksikasjalike rakenduseeskirjade kohta, (2) eriti selle artikli 4 lõiget 1,
   ning arvestades järgmist:
   
               (1)
            
            
               Komisjoni määrusega (EÜ) nr 990/2005 (3) on kehtestatud kindlad impordiväärtused, et määrata kindlaks sidrunite hind piiril.
            
         
               (2)
            
            
               Kontrollimisel ilmnes, et määruse (EÜ) nr 990/2005 lisasse on Argentiina päritolu sidrunite puhul sattunud viga. Seetõttu tuleb kõnealust määrust muuta.
            
         
               (3)
            
            
               Määruse (EÜ) nr 3223/94 artikli 4 lõikes 3 on ette nähtud, et kui teatavat päritolu toote puhul ei ole kehtivat kindlat impordiväärtust, kohaldatakse selle toote suhtes kehtivate kindlate impordiväärtuste keskmist. Seetõttu tuleks kõnealune keskmine uuesti välja arvutada, kui parandatakse üht seda moodustavatest kindlatest impordiväärtustest.
            
         
               (4)
            
            
               Asjaomane isik peab nõudma parandatud kindla impordimäära kohaldamist, et mitte tagantjärele saada kahju,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 990/2005 lisa muudetakse vastavalt käesoleva määruse lisale.
   Artikkel 2
   Asjaomase isiku taotlusel hüvitab tolliasutus, kus import registreeriti, osa tollimaksust asjaomastest kolmandatest riikidest pärit ja 30. juuni 2005. aasta määrusega (EÜ) nr 990/2005 kehtestatud kindlate impordiväärtuste kohaldamisperioodil vabasse ringlusse lubatud sidrunite eest.
   Hüvitisetaotlus esitatakse hiljemalt 31. oktoobril 2005 ja sellele peab olema lisatud asjaomase impordipartii vabasse ringlusse lubamise deklaratsioon.
   Artikkel 3
   Käesolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. juuli 2005
      
         
            Komisjoni nimel
         
         
            põllumajanduse ja maaelu arenduse peadirektor
         
         J. M. SILVA RODRÍGUEZ
      
   
   
      (1)  EÜT L 297, 21.11.1996, lk 1. Määrust on viimati muudetud komisjoni määrusega (EÜ) nr 47/2003 (ELT L 7, 11.1.2003, lk 64).
   
      (2)  EÜT L 337, 24.12.1994, lk 66. Määrust on viimati muudetud määrusega (EÜ) nr 386/2005 (ELT L 62, 9.3.2005, lk 3).
   
      (3)  ELT L 168, 30.6.2005, lk 8.
   LISA
   Sidrunite (CN-kood 0805 50 10) suhtes kohaldatavad määruse (EÜ) nr 990/2005 lisas loetletud kindlad impordiväärtused asendatakse käesoleva määruse lisa tabelis loetletud kindlate impordiväärtustega.
   
      
                  (eurodes 100 kg kohta)
               
            
                  CN-kood
               
               
                  Kolmanda riigi kood
               
               
                  Kindel impordiväärtus
               
            
                  “0805 50 10
               
               
                  382
               
               
                  71,1
               
            
                  388
               
               
                  65,3
               
            
                  528
               
               
                  55,5
               
            
                  624
               
               
                  71,1
               
            
                  999
               
               
                  65,8”